**รายงานการประชุมสภาองค์การบริหารส่วนตำบลนาสิงห์**

**สมัยวิสามัญ สมัยที่ 1 ครั้งที่ 1**

**ประจำปีงบประมาณ 2566**

**วันที่ 24 เดือน มกราคม พ.ศ.2566**

**ณ ห้องประชุมองค์การบริหารส่วนตำบลนาสิงห์**

**---------------------------**

**ผู้มาประชุม**

|  |  |  |  |
| --- | --- | --- | --- |
| **ลำดับที่** | **ชื่อ - สกุล** | **ตำแหน่ง** | **ลายมือชื่อ** |
| 1 | นายเดช ติดมา | ประธานสภาองค์การบริหารส่วนตำบล | เดช ติดมา |
| 2 | นายนิจมนตรี ทุมจันทร์ | รองประธานสภาฯ | นิจมนตรี ทุมจันทร์ |
| 3 | นายกฤษณะ ไกรรัตน์ | เลขานุการสภาฯ | กฤษณะ ไกรรัตน์ |
| 4 | นางสาวแววตา ก้อนบุญใส | สมาชิกสภา อบต. หมู่ที่ 2 | แววตา ก้อนบุญใส |
| 5 | นายแทน ไกรรัตน์ | สมาชิกสภา อบต. หมู่ที่ 3 | แทน ไกรรัตน์ |
| 6 | นายจันทร์ศรี คำโคตร | สมาชิกสภา อบต. หมู่ที่ 4 | จันทร์ศรี คำโคตร |
| 7 | นายมีชัย นาเวียง | สมาชิกสภา อบต. หมู่ที่ 5 | มีชัย นาเวียง |
| 8 | นายจิตรกร จันสี | สมาชิกสภา อบต. หมู่ที่ 8 | จิตรกร จันสี |

**ผู้เข้าร่วมประชุม**

|  |  |  |  |
| --- | --- | --- | --- |
| **ลำดับที่** | **ชื่อ - สกุล** | **ตำแหน่ง** | **ลายมือชื่อ** |
| 1 | นายประหยัด จะหลาบหลอง | นายกองค์การบริหารส่วนตำบล | ประหยัด จะหลาบหลอง |
| 2 | นายสมศักดิ์ ทองอุ่น | รองนายกองค์การบริหารส่วนตำบล | สมศักดิ์ ทองอุ่น |
| 3 | นางดวงเดือน สิมมาโคตร | รองนายกองค์การบริหารส่วนตำบล | ดวงเดือน สิมมาโคตร |
| 4 | นายสุรพล นันทา | เลขานุการนายกองค์การบริหารส่วนตำบล | สุรพล นันทา |
| 5 | นางสาววันเพ็ญ ฉั่นพัฒนาพงศ์ | ปลัดองค์การบริหารส่วนตำบล | วันเพ็ญ ฉั่นพัฒนาพงศ์ |
| 6 | นายนรินทร์ ศรีอุทา | รองปลัดองค์การบริหารส่วนตำบล | นรินทร์ ศรีอุทา |
| 7 | นางกรณิศ พินะสา | ผอ. กองคลัง | กรณิศ พินะสา |
| 8 | นางมลิวรรณ ประชาชัย | ผอ.กองการศึกษาฯ | มลิวรรณ ประชาชัย |

-2-

**เริ่มประชุมเวลา 10.00 น.**

เมื่อถึงเวลาประชุมเลขานุการสภาองค์การบริหารส่วนตำบล ได้ตรวจรายชื่อผู้ที่ได้ลงชื่อไว้ปรากฏว่ามีสมาชิกมาประชุม จำนวน 8 คน ผู้เข้าร่วมประชุม จำนวน 8 คน เป็นอันว่าครบองค์ประชุมแล้วให้สัญญาณเรียกสมาชิกเข้าห้องประชุม โดย นายเดช ติดมา ตำแหน่งประธานสภาองค์การบริหารส่วนตำบล ทำหน้าที่เป็นประธานในที่ประชุม

ประธานได้ตรวจนับองค์ประชุมอีกครั้งหนึ่ง และเมื่อครบองค์ประชุมจึงได้กล่าวเปิดประชุม และดำเนินการตามระเบียบวาระการประชุมที่กำหนดไว้ดังต่อไปนี้

**ระเบียบวาระที่ 1** **เรื่องที่ประธานแจ้งต่อที่ประชุม**

ประธาน **1.1 การประกาศเรียกประชุมสภาองค์การบริหารส่วนตำบลนาสิงห์ สมัยวิสามัญ สมัยที่ 1 ประจำปีงบประมาณ 2566**

ตามประกาศอำเภอศรีวิไล ลงวันที่ 19 มกราคม 2566 ได้เรียกประชุมสภาองค์การบริหารส่วนตำบล สมัยวิสามัญ สมัยที่ 1 ประจำปีงบประมาณ 2566 เป็นเวลา 15 วัน โดยเริ่มตั้งแต่วันที่ 23 มกราคม 2566 จนถึงวันที่ 6 กุมภาพันธ์ 2566 และได้แจ้งให้สมาชิกทุกท่านทราบไปแล้ว จึงประกาศให้ทราบโดยทั่วกันอีกครั้งหนึ่ง

**1.2 การนัดประชุมสภาองค์การบริหารส่วนตำบลนาสิงห์ สมัยวิสามัญ สมัยที่ 1 ครั้งที่ 1 ประจำปีงบประมาณ 2566**

- ตามหนังสือที่ บก 77301/ว 002 ลงวันที่ 20 มกราคม 2566 ได้นัดประชุมสภาองค์การบริหารส่วนตำบล สมัยวิสามัญ สมัยที่ 1 ครั้งที่ 1 ประจำปีงบประมาณ 2566 ในวันที่ 24 มกราคม 2566 (วันนี้) ตั้งแต่เวลา 09.00 น. เป็นต้นไป ณ ห้องประชุมองค์การบริหารส่วนตำบลนาสิงห์ รายละเอียดปรากฏตามระเบียบวาระการประชุมฯ ที่ได้จัดส่งพร้อมกับหนังสือแจ้งนัดประชุมดังกล่าว ให้สมาชิกทุกท่านไปแล้ว

ที่ประชุม รับทราบ

**ระเบียบวาระที่ 2 เรื่องรับรองรายงานการประชุมสภาองค์การบริหารส่วนตำบล สมัยสามัญ สมัยที่ 4 ครั้งที่ 1 ประจำปี 2565 เมื่อวันที่ 7 ตุลาคม 2565**

ประธาน ตามรายงานการประชุมครั้งดังกล่าวที่ผ่านมา ซึ่งคณะกรรมการตรวจรายงาน

ประชุมฯ ได้ตรวจสอบไปแล้ว และได้จัดทำสำเนาปิดประกาศไว้ที่บอร์ดประชาสัมพันธ์หน้าสำนักงานองค์การบริหารส่วนตำบลและที่ห้องกิจการสภา

องค์การบริหารส่วนตำบลเพื่อให้สมาชิกได้ตรวจดูแล้ว ไม่ทราบว่ามีสมาชิกท่านใดจะขอแก้ไขเปลี่ยนแปลงหรือเพิ่มเติมหรือไม่อย่างไร

ที่ประชุม รับรองรายงานการประชุมสภาองค์การบริหารส่วนตำบล สมัยสามัญ สมัยที่ 4 ครั้งที่ 1 ประจำปี 2565 เมื่อวันที่ 7 ตุลาคม 2565 โดยไม่มีสมาชิกท่านใดขอแก้ไขเปลี่ยนแปลงหรือเพิ่มเติม (มติเสียงข้างมาก 7 เสียง และงดออกเสียง 1 เสียง)

-3-

**ระเบียบวาระที่ 3 เรื่องเสนอเพื่อพิจารณา**

**3.1 การพิจารณาอนุมัติการจ่ายขาดเงินสะสม (ครั้งที่ 1) ประจำปีงบประมาณ 2566**

ประธาน ในระเบียบวาระนี้ท่านนายกองค์การบริหารส่วนตำบลนาสิงห์ ได้เสนอญัตติ ขออนุมัติจ่ายขาดเงินสะสม ประจำปีงบประมาณ พ.ศ. 2566 ซึ่งญัตติทางผู้บริหาร ได้เสนอเข้ามา ได้บรรจุในวาระ ในสมัยประชุมวันนี้ จำนวน 4 โครงการ โดยถือปฏิบัติตามหลักเกณฑ์การใช้จ่ายเงินสะสม เพื่อแก้ปัญหาความ เดือดร้อนของประชาชน ตามอำนาจหน้าที่และสนับสนุนการดำเนินการตาม นโยบายของรัฐบาล รวมเป็นเงินทั้งสิ้น 1,860,000 บาท (หนึ่งล้านแปดแสนหกหมื่นบาทถ้วน) เพื่อขอเสนอต่อที่ ประชุมสภาองค์การบริหารส่วนตำบลนาสิงห์เพื่อพิจารณาต่อไป ก่อนที่ทางผู้บริหาร จะได้แถลงต่อที่ประชุม เพื่อชี้แจงรายละเอียดให้ทางสมาชิกทราบและพิจารณา ร่วมกันขอเชิญเลขานุการสภาองค์การบริหารส่วนตำบลชี้แจงกฎหมายและระเบียบที่เกี่ยวข้องต่อไป

เลขานุการสภา อบต. **ข้อกฎหมาย/ระเบียบที่เกี่ยวข้อง ประกอบด้วย**

ระเบียบกระทรวงมหาดไทยว่าด้วยการรับเงิน การเบิกจ่าย การฝากเงิน การเก็บรักษาและการตรวจเงินขององค์กรปกครองส่วนท้องถิ่น พ.ศ.๒๕๔๗ แก้ไขเพิ่มถึง (ฉบับที่ ๔) พ.ศ.๒๕๖๑

“ข้อ 89 องค์กรปกครองส่วนท้องถิ่นอาจใช้จ่ายเงินสะสมได้ โดยได้รับอนุมัติจากสภาท้องถิ่น ภายใต้เงื่อนไข ดังต่อไปนี้

(๑) ให้กระทำได้เฉพาะกิจการซึ่งอยู่ในอำนาจหน้าที่ขององค์กรปกครองส่วนท้องถิ่นซึ่งเกี่ยวกับ ด้านการบริการชุมชนและสังคม หรือกิจการที่เป็นการเพิ่มพูนรายได้ขององค์กรปกครองส่วนท้องถิ่น หรือกิจการที่จัดทำเพื่อบำบัดความเดือดร้อนของประชาชน ทั้งนี้ ต้องเป็นไปตามแผนพัฒนาขององค์กรปกครองส่วนท้องถิ่นหรือตามที่กฎหมายกำหนด

(๒) ได้ส่งเงินสมทบกองทุนส่งเสริมกิจการขององค์กรปกครองส่วนท้องถิ่นแต่ละประเภท ตามระเบียบแล้ว

(3) ให้กันเงินสะสมสำรองจ่ายเป็นค่าใช้จ่ายด้านบุคลากรไม่น้อยกว่าสามเดือนและกันไว้อีก ร้อยละสิบของงบประมาณรายจ่ายประจำปีนั้น เพื่อเป็นค่าใช้จ่ายในการบริหารงานและกรณีที่มีสาธารณภัยเกิดขึ้น

(4) เมื่อได้รับอนุมัติให้ใช้จ่ายเงินสะสมแล้ว องค์กรปกครองส่วนท้องถิ่นต้องดำเนินการ ก่อหนี้ผูกพันให้เสร็จสิ้นภายในระยะเวลาไม่เกินหนึ่งปีถัดไป หากไม่ดำเนินการภายในระยะเวลาที่กำหนดให้การใช้จ่ายเงินสะสมนั้นเป็นอันพับไป ทั้งนี้ ให้องค์กรปกครองส่วนท้องถิ่นใช้จ่ายเงินสะสม โดยคำนึงถึงฐานะการเงินการคลัง ขององค์กรปกครองส่วนท้องถิ่นและเสถียรภาพในระยะยาว ”

พระราชบัญญัติสภาตำบลองค์การบริหารส่วนตำบล พ.ศ. 2537 และ แก้ไขเพิ่มเติมถึง (ฉบับที่ 7) พ.ศ. 2562 (ซึ่งเกี่ยวกับอำนาจหน้าที่)

มาตรา 67 ภายใต้บังคับแห่งกฎหมาย องค์การบริหารส่วนตำบลมีหน้าที่ต้องทำในเขตองค์การบริหารส่วนตำบล ดังนี้

1. จัดให้มีและบำรุงรักษาทางน้ำและทางบก

-4-

(2) รักษาความสะอาดของถนน ทางน้ำ ทางเดิน และที่สาธารณะ

รวมทั้งกำจัดมูลฝอยและสิ่งปฏิกูล

(3) ป้องกันโรคและระงับโรคติดต่อ

(4) ป้องกันและบรรเทาสาธารณภัย

(5) ส่งเสริมการศึกษา ศาสนา และวัฒนธรรม

(6) ส่งเสริมการพัฒนาสตรี เด็ก เยาวชน ผู้สูงอายุ และผู้พิการ

(7) คุ้มครอง ดูแล และบำรุงรักษาทรัพยากรธรรมชาติและสิ่งแวดล้อม

(8) บำรุงรักษาศิลปะ จารีตประเพณี ภูมิปัญญาท้องถิ่น และวัฒนธรรมอันดีของ ท้องถิ่น

(9) ปฏิบัติหน้าที่อื่นตามที่ทางราชการมอบหมายโดยจัดสรรงบประมาณหรือ บุคลากรให้ตามความจำเป็นและสมควร

ประธาน ขอเชิญนายกองค์การบริหารส่วนตำบลนาสิงห์ชี้แจงรายละเอียดครับ

นายประหยัด จะหลาบหลอง เรียนประธานสภาองค์การบริหารส่วนตำบลนาสิงห์ ท่านสมาชิกสภาฯ

(นายก อบต.) คณะผู้บริหารและผู้เข้าร่วมประชุมทุกท่าน องค์การบริหารส่วนตำบลนาสิงห์เป็นหน่วยงานของรัฐที่อยู่ใกล้ชิดประชาชนในพื้นที่ มีหน้าที่แก้ไขปัญหาความเดือดร้อน และความต้องการให้แก่ประชาชนในการที่จะรับการบริการด้านโครงสร้างพื้นฐาน ซึ่งจำเป็นต้องมีการปรับปรุงและพัฒนาถนนให้มีสภาพดี และได้มาตรฐาน จึงอาศัยอำนาจตามระเบียบ กระทรวงมหาดไทยว่าด้วยการรับเงิน การเบิกจ่ายเงิน การฝากเงิน และการเก็บรักษาเงิน และการตรวจเงินขององค์กรปกครองส่วนท้องถิ่น แก้ไขเพิ่มเติมถึง (ฉบับ ที่ 4) พ.ศ. ๒๕61 ข้อ 89 องค์กรปกครองส่วนท้องถิ่นการใช้จ่ายเงินสะสมได้โดย ได้รับอนุมัติจากสภาท้องถิ่น คณะผู้บริหาร จึงเสนอญัตติเพื่อขออนุมัติต่อสภาองค์การบริหารส่วนตำบลนาสิงห์ ใช้จ่ายเงินสะสมจำนวนเงิน 1,860,000 บาท (หนึ่งล้านแปดแสนหกหมื่นบาทถ้วน) โดยรายละเอียดต่างๆ ขอให้ปลัดองค์การบริหารส่วนตำบลนาสิงห์ได้ชี้แจงต่อที่ประชุมสภาครับ

นางสาววันเพ็ญ ฉั่นพัฒนาพงศ์ เรียนประธานสภาองค์การบริหารส่วนตำบลนาสิงห์ คณะผู้บริหารและสมาชิกสภา

ปลัด อบต. ทุกท่าน วันนี้เป็นการประชุมสภาองค์การบริหารส่วนตำบลนาสิงห์ สมัยวิสามัญ สมัยที่ 1 ครั้งที่ 1 ประจำปีงบประมาณ 2566 เพื่อพิจารณาอนุมัติการจ่ายขาดเงินสะสม (ครั้งที่ 1) ประจำปีงบประมาณ 2566 รายละเอียดเบื้องต้นตามที่ท่านนายกได้อธิบายไปแล้ว ก่อนอื่นขอชี้แจงยอดเงินสะสมขององค์การบริหารส่วนตำบลนาสิงห์ ดังนี้

-5-

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  |  |  |  |  |  |  |  |  |  |  |
| **แบบรายงานพิสูจน์ยอดเงินสะสมที่สามารถนำไปใช้ได้ตามรายงานการเงิน** | | | | | | | | | |  |
| **องค์การบริหารส่วนตำบลนาสิงห์** | | | | | | | | | |  |
| **ณ วันที่ 30 กันยายน 2565** | | | | | | | | | |  |
| ยอดเงินสด เงินฝากธนาคาร และเงินฝากกระทรวงการคลัง | | | | |  |  |  |  | 33,551,406.62 |  |
| **หัก** | หนี้สิน ณ วันที่ 30 กันยายน 2565 | | |  |  |  | 2,011,728.16 |  |  |  |
|  | เงินทุนสำรองเงินสะสม ณ วันที่ 30 กันยายน 2565 | | | |  |  | 14,283,724.39 |  | 16,295,452.55 |  |
| **บวก** | เงินกู้ระยะยาว | |  |  |  |  | - |  | - |  |
| คงเหลือเงินสะสมตามบัญชีเงินฝากธนาคาร ณ วันที่ 30 กันยายน 2565 | | | | | |  |  |  | 17,255,954.07 |  |
| **หัก** | รายการกันเงินและขยายเวลาเบิกจ่ายเงินที่ไม่ได้ก่อหนี้ผูกพัน | | | | |  | (4,325,984.00) |  |  |  |
|  | และที่ก่อหนี้ผูกพันแล้ว แต่ยังไม่บันทึกบัญชีเป็นหนี้สิน\*\* | | | |  |  |  |  |  |  |
|  | เงินสะสมและเงินทุนสำรองเงินสะสมที่อนุมัติแล้ว ทั้งที่ไม่ได้ก่อหนี้ผูกพัน | | | | | | - |  |  |  |
|  | และที่ก่อหนี้ผูกพันแล้ว แต่ยังไม่บันทึกบัญชีเป็นหนี้สิน | | | |  |  |  |  |  |  |
|  | รายการที่มีข้อผูกพันตามสัญญาจะซื้อจะขายที่ดิน | | | |  |  | - |  | (4,325,984.00) |  |
| คงเหลือเงินสะสมตามบัญชีเงินฝากธนาคารที่นำไปใช้ได้ | | | | ณ วันที่ 30 กันยายน 2565 | | |  |  | 12,929,970.07 | (1) |
|  |  |  |  |  |  |  |  |  |  |  |
| **หมายเหตุ :** | 1. \*บัญชีหนี้สินทุกบัญชียกเว้นบัญชี ดังนี้ | | | |  |  |  |  |  |  |
|  | 1.1 รายได้ตามสัญญาเช่าการเงินรอการรับรู้-ระยะสั้น | | | |  |  |  |  |  |  |
|  | 1.2 รายได้รอการรับรุ้-ระยะสั้น | | |  |  |  |  |  |  |  |
|  | 1.3 รายได้รอการรับรู้-ระยะยาว | | |  |  |  |  |  |  |  |
|  | 2. \*\*รายการกันเงินและขยายเวลาเบิกจ่ายเงิน เฉพาะแหล่งเงินงบประมาณ | | | | | |  |  |  |  |
|  | การบันทึกบัญชีเป็นหนี้สิน หมายถึง การรับรู้ภาระหนี้สิน เช่น การตั้งหนี้ การตั้งค่าใช้จ่ายค้างจ่าย เป็นต้น | | | | | | |  |  |  |
|  | 3. (1) และ (2) หมายถึง เงินสะสม ณ วันที่ 30 กันยายน 2565  -6- | | | | | |  |  |  |  |
|  |  |  |  |  |  |  |  |  |  |  |
| **แบบรายงานพิสูจน์ยอดเงินสะสมที่สามารถนำไปใช้ได้ตามรายงานการเงิน(ระหว่างปี)** | | | | | | | | | | |
| **องค์การบริหารส่วนตำบลนาสิงห์** | | | | | | | | | | |
| **ณ วันที่ 30 กันยายน 2565** | | | | | | | | | | |
| เงินสะสมตามบัญชีเงินฝากธนาคารที่นำไปใช้ได้ ณ วันที่ 30 กันยายน 2565 | | | | | |  |  |  | 12,929,970.07 | (2) |
| **หัก** | สำรองตามระเบียบฯ | |  |  |  |  |  |  | (7,410,080.00) |  |
| คงเหลือเงินสะสมตามบัญชีเงินฝากธนาคารที่นำไปใช้ได้หลักหักสำรองตามระเบียบ | | | | | | |  |  | 5,519,890.07 |  |
| **หัก** | เงินสะสมที่ได้รับอนุมัติแล้วในปีปัจจุบัน | | |  |  |  | - |  |  |  |
|  | ถอนคืนรายรับข้ามปีงบประมาณ | | |  |  |  | - |  | - |  |
| **บวก** | เงินสะสมที่เหลือจากการอนุมัติหลังจากก่อหนี้ผูกพันแล้ว | | | |  |  | - |  |  |  |
|  | รับคืนเงินรายจ่ายข้ามปีงบประมาณตกเป็นเงินสะสม | | | |  |  | 37,569.00 |  | 37,569.00 |  |
| คงเหลือเงินสะสมตามบัญชีเงินฝากธนาคารที่นำไปใช้ได้ | | | |  |  |  |  |  | 5,557,459.07 |  |
|  |  |  |  |  |  |  |  |  |  |  |

-7-

เพื่อแก้ไขปัญหาของประชาชนในพื้นที่และพัฒนาท้องถิ่นตามอำนาจหน้าที่ จึงขออนุมัติจ่ายขาดเงินสะสม ประจำปีงบประมาณ พ.ศ. 2566 เพื่อดำเนินโครงการ จำนวน 4 โครงการ ดังนี้

|  |  |  |  |  |  |
| --- | --- | --- | --- | --- | --- |
| **แบบสรุป ปริมาณงานและยอดเงินงบใช้จ่ายเงินสะสม ปี 2566** | | | | | |
| **ลำดับที่** | **ชื่อโครงการ** | **ปริมาณงาน** | **หมู่ที่** | **งบประมาณโครงการ (บาท)** | **หมายเหตุ** |
| 1 | โครงการขุดเจาะบ่อบาดาล (หมู่ที่ 4, หมู่ที่ 6) | ขุดเจาะบ่อบาดาลขนาดเส้นผ่านศูนย์กลาง 6 นิ้ว ลึกไม่น้อยกว่า 75 เมตร พร้อมป้ายโครงการ | 4,6 | 500,000 | * เพื่อสำรองแหล่งน้ำและบรรเทาความเดือดร้อน เนื่องจากจะมีการขุดลอกหนองบุ่งคล้า |
| 2 | โครงการก่อสร้างถนน คสล.หมู่ที่ 6 | ถนน คสล.กว้าง 4 ม.ยาว 117 ม.หนา 0.15 ม.พร้อมไหล่ทางลูกรัง กว้าง ข้างละ 0.30 ม. | 6 | 290,000 | * เพื่อบรรเทาความเดือดร้อนของประชาชน  -ไม่ได้ตั้งในข้อบัญญัติ |
| 3 | โครงการก่อสร้างถนน คสล.สายหนองแวงฮู หมู่ที่ 5 | ถนน คสล.กว้าง 5 ม.ยาว 160 เมตร หนา 0.15 ม. พร้อมไหล่ทางลูกรัง กว้าง 0.30 ม. | 5 | 500,000 | * เพื่อบรรเทาความเดือดร้อนของประชาชน  -ไม่ได้ตั้งในข้อบัญญัติ |
| 4 | โครงการปรับปรุงประปา หมู่ที่ 8 | ก่อสร้างประปา หอถังสูงขนาด 10 ลบ.ม.พร้อมถังพักน้ำใส ขนาดกว้าง 3 เมตร ยาว 3 เมตร สูง 3 เมตร | 8 | 570,000 | * เพื่อบรรเทาความเดือดร้อนของประชาชนและเตรียมรับมือสถานการณ์ภัยแล้ง |
| **รวมงบประมาณทั้งสิ้น** | | |  | **1,860,000** |  |

-8-

ประธาน มีสมาชิกท่านใดจะเสนอความคิดเห็นหรือสอบถามรายละเอียดเพิ่มเติมหรือไม่

นายแทน ไกรรัตน์ เรียนท่านประธานสภาฯ คณะผู้บริหารและสมาชิกสภาฯ ทุกท่านครับ

(สมาชิกสภา อบต.) กระผมนายแทน ไกรรัตน์ สมาชิกสภาองค์การบริหารส่วนตำบลนาสิงห์ หมู่ที่ 3

จากเงินสะสมตามบัญชีเงินฝากธนาคาร 5,557,459.07 บาท หากจ่ายขาดเงินสะสม โครงการ 4 โครงการ 1,860,000 บาท คงเหลือเงินสะสม 3,697,459.07 บาท อยากสอบถามว่าเราสามารถใช้เงินสะสมคงเหลือนี้มาบรรเทาความเดือดร้อนของประชาชนโดยการเสนอโครงการเพิ่มเติมได้อีกหรือไม่ครับ

นางสาววันเพ็ญ ฉั่นพัฒนาพงศ์ ขอชี้แจงค่ะ ถึงแม้เรามีเงินสะสมตามบัญชีเงินฝากธนาคาร 5,557,459.07 บาท

ปลัด อบต. จริง แต่เราขออนุมัติจ่ายขาดเงินสะสมแค่ 4 โครงการ จำนวน 1,860,000 บาท เท่านั้น ไม่สามารถเพิ่มโครงการเพื่อจ่ายขาดเงินสะสมในครั้งนี้ได้อีกค่ะ

นายประหยัด จะหลาบหลอง เนื่องจากในวันนี้ เป็นการประชุมสภาฯ เพื่อพิจารณาอนุมัติการจ่ายขาดเงินสะสม

(นายก อบต.) (ครั้งที่ 1) จำนวน 4 โครงการ เป็นเงิน 1,860,000 บาท เท่านั้น ไม่สามารถเพิ่มโครงการในครั้งนี้ได้ หากเราต้องการใช้เงินสะสมที่เหลือนี้เพื่อบรรเทาความเดือดร้อนของประชาชนอีก ต้องมีการประชุมสภาฯ เพื่อพิจารณาอนุมัติการจ่ายขาดเงินสะสมอีกครั้งครับ

นายนิจมนตรี ทุมจันทร์ เรียนท่านประธานสภาฯ คณะผู้บริหารและสมาชิกสภาฯ ทุกท่านครับ

(รองประธานสภา อบต.) กระผมนายนิจมนตรี ทุมจันทร์ สมาชิกสภาองค์การบริหารส่วนตำบลนาสิงห์ หมู่ที่ 7 ขอสอบถามว่ามีกำหนดเวลาในการขุดเจาะบ่อบาดาลหรือไม่

นายประหยัด จะหลาบหลอง ยังไม่สามารถตอบได้ครับ เนื่องจากต้องให้ผ่านกระบวนการพิจารณาอนุมัติจ่ายขาด

(นายก อบต.) เงินสะสมในวันนี้ก่อน แล้วค่อยเข้าสู่กระบวนการจัดซื้อจัดจ้างต่อไปครับ

นางสาววันเพ็ญ ฉั่นพัฒนาพงศ์ หากผ่านการพิจารณาอนุมัติในการประชุมสภาฯ วันนี้แล้ว แล้วเข้าสู่กระบวนการ

ปลัด อบต. จัดซื้อจัดจ้าง จะรีบดำเนินการให้เร็วที่สุดเพื่อบรรเทาความเดือดร้อนของประชาชนค่ะ หากเราขุดเจาะบ่อบาดาลไว้ก่อน ก็ไม่มีปัญหาอะไร เพราะเราสามารถเชื่อมต่อกับน้ำจากหนองบุ่งคล้าได้

นายมีชัย นาเวียง อยากสอบถามว่างบประมาณโครงการขุดเจาะบ่อบาดาล (หมู่ที่ 4, หมู่ที่ 6)

(สมาชิกสภา อบต.) ที่ตั้งไว้ 500,000 บาท มีความเหมาะสมหรือไม่

นายประหยัด จะหลาบหลอง งบประมาณที่ตั้งไว้นั้น เป็นการคำนวณจากประมาณราคากลางก่อสร้าง

(นายก อบต.) มีรายละเอียดครบถ้วน ชัดเจน ซึ่งทางคณะบริหารเห็นว่าเหมาะสมครับ

และในการบริหารงบประมาณนั้นมีการควบคุมตามกระบวนการจัดซื้อจัดจ้างอยู่แล้ว ให้ทุกท่านมั่นใจในการทำงานของเราได้ครับ

ประธาน มีสมาชิกท่านใดจะเสนอความคิดเห็นหรือสอบถามรายละเอียดเพิ่มเติมหรือไม่ครับ

ถ้าไม่มีท่านใด เสนอความคิดเห็นหรือสอบถามแล้ว ต่อไปผมจะขอมติที่ประชุมในครั้งเดียวเลยนะครับ ท่านสมาชิกสภาฯ ทุกท่านครับ หากท่านเห็นว่าการเสนอให้ความเห็นชอบการจ่ายขาดเงินสะสม รวม 4 โครงการ เป็นงบประมาณทั้งสิ้น 1,860,000 บาท มีข้อความถูกต้องครบถ้วนและมีเงินงบประมาณเพียงพอในการดำเนินการโดยได้กันเงินสำรองจ่ายที่สำคัญไว้แล้ว สมควรเห็นชอบอนุมัติให้จ่ายขาดเงินสะสมได้ ขอให้ท่านยกมือครับ

-9-

นางสาววันเพ็ญ ฉั่นพัฒนาพงศ์ ขอให้ท่านประธานสภาฯ ทวนรายละเอียดโครงการทั้งหมดอีกครั้งด้วยค่ะ

(ปลัด อบต.)

ประธาน รายละเอียดโครงการ 4 โครงการ ดังนี้

1. โครงการขุดเจาะบ่อบาดาล (หมู่ที่ 4,หมู่ที่ 6) โดยขุดเจาะบ่อบาดาลขนาดเส้นผ่านศูนย์กลาง 6 นิ้ว ลึกไม่น้อยกว่า 75 เมตร พร้อมป้ายโครงการ งบประมาณจำนวน 500,000 บาท

2. โครงการก่อสร้างถนน คสล. หมู่ที่ 6 โดยก่อสร้างถนน คสล.กว้าง 4 เมตร ยาว 117 เมตร หนา 0.15 เมตร พร้อมไหล่ทางลูกรัง กว้างข้างละ 0.30 เมตรงบประมาณจำนวน 290,000 บาท

3. โครงการก่อสร้างถนน คสล.สายหนองแวงฮู หมู่ที่ 5 โดยก่อสร้างถนน คสล. กว้าง 5 เมตร ยาว 160 เมตร หนา 0.15 เมตร พร้อมไหล่ทางลูกรัง กว้าง 0.30 เมตร งบประมาณจำนวน 500,000 บาท

4. โครงการปรับปรุงประปา หมู่ที่ 8 โดยก่อสร้างประปาหอถังสูงขนาด 10 ลูกบาศก์เมตรพร้อมถังพักน้ำใส ขนาดกว้าง 3 เมตร ยาว 3 เมตร สูง 3 เมตรงบประมาณจำนวน 570,000 บาท

ตามรายละเอียดโครงการที่กล่าวมา ท่านสมาชิกสภาฯ เห็นชอบอนุมัติโครงการทั้ง 4 โครงการหรือไม่ ขอมติที่ประชุมโดยการยกมือครับ

มติที่ประชุม มีมติอนุมัติการจ่ายขาดเงินสะสม 4 โครงการ เป็นงบประมาณทั้งสิ้น 1,860,000 บาท ด้วยมติเสียงข้างมาก จำนวน 7 เสียง ไม่อนุมัติ จำนวน 0 เสียง และงดออกเสียง ๑ เสียง (นายเดช ติดมา ตำแหน่ง ประธานสภาฯ)

ประธาน ขณะนี้เวลา 12.00 น. ขอหยุดพักการประชุม เพื่อรับประทานอาหาร และให้เข้ามาประชุมต่อในเวลา 13.30 น.

**เริ่มประชุมเวลา 13.30 น.**

**ระเบียบวาระที่ 4** **เรื่องอื่นๆ**

ประธาน ขอเชิญให้สมาชิกในที่ประชุมเสนอเรื่องอื่นๆ ครับ

นางมลิวรรณ ประชาชัย เรื่องโครงการการแข่งขันกีฬาประชาชนตำบลนาสิงห์ ประจำปีงบประมาณ พ.ศ.

(ผอ. กองการศึกษาฯ) 2566 ปีนี้เป็นปีแรกที่จะจัดหลังจากที่เราหยุดโครงการไปประมาณ 3 ปี จึงอยากขอให้สมาชิกสภาฯ ทุกท่านซึ่งอยู่ใกล้ชิดชุมชน แนะแนวทางการจัดโครงการว่าจะใช้รูปแบบอย่างไร พิธีเปิดมีขบวนพาเหรดหรือไม่ เน้นเฉพาะกีฬาพื้นบ้านหรือกีฬาทั่วไป ระยะเวลาในการแข่งขันกี่วัน เพื่อใช้เป็นข้อมูลเบื้องต้นก่อนที่จะประชุมร่วมกับผู้นำชุมชนค่ะ

นายกฤษณะ ไกรรัตน์ ผมขอเสนอให้มีการแข่งขัน 3 วันครับ (คัดเลือก 2 วัน ชิงชนะเลิศ 1 วัน)

(เลขานุการสภา อบต.) และอยากให้ส่งหนังสือแจ้งก่อนล่วงหน้า 1 เดือนเพื่อให้มีการซักซ้อมกีฬาครับ

นางดวงเดือน สิมมาโคตร เรามีโครงการของสปสช. ที่เกี่ยวกับการออกกำลังกาย งบประมาณหมู่บ้านละ

(รองนายก อบต.) 20,000 บาท ซึ่งชาวบ้านเขาซักซ้อมอยู่แล้ว ให้ดึงเข้ามาในพิธีเปิดในรูปแบบใหม่ เพราะชาวบ้านเขามีงบอยู่แล้ว

ประธาน แล้วชาวบ้านจะไม่ถามเรื่องเงินรางวัลหรือครับ

-10-

นางมลิวรรณ ประชาชัย เราวางรูปแบบกันก่อนค่ะ อยากได้รูปแบบไหน กี่วัน กีฬาประเภทไหน

(ผอ. กองการศึกษาฯ) เป็นกีฬาพื้นบ้านแข่งขันวันเดียวเสร็จเลยไหม

นายกฤษณะ ไกรรัตน์ 3 วันครับ ศุกร์ เสาร์ อาทิตย์

(เลขานุการสภา อบต.)

นางดวงเดือน สิมมาโคตร ชาวบ้านวัยรุ่นคงไม่ยอมที่จะมีแค่กีฬาพื้นบ้านอย่างเดียว น่าจะอยากแข่งขัน

(รองนายก อบต.) ทั่วไป เช่น ฟุตบอล มากกว่า

นางมลิวรรณ ประชาชัย ที่จะเอาโครงการออกกำลังกายของสปสช. เข้าร่วม เคยคุยกับทาง รพ.สต.นาสิงห์

(ผอ. กองการศึกษาฯ) ไว้เหมือนกัน ซึ่งทาง รพ.สต. ก็เห็นด้วยที่จะเข้าร่วมค่ะ

นายกฤษณะ ไกรรัตน์ จากที่เคยคุยกับทางทีม อสม. หมู่ที่ 1 เขาก็อยากเข้าร่วมโครงการกีฬากับเราครับ

(เลขานุการสภา อบต.)

นางสาววันเพ็ญ ฉั่นพัฒนาพงศ์ เรื่องที่จะนำโครงการของสปสช. เข้าร่วม ต้องให้ทางกำนัน ผู้ใหญ่บ้าน อสม.

(ปลัด อบต.) ที่เป็นคณะกรรมการหมู่บ้าน ดำเนินการให้ถูกต้องตรงกันทุกหมู่บ้านว่าจะนำงบประมาณไปใช้จ่ายอย่างไร เพราะเคยเกิดปัญหาที่หมู่ที่ 2 ทำรายงานมาไม่เหมือนกับของหมู่บ้านอื่นมาแล้ว

นางมลิวรรณ ประชาชัย สรุปเบื้องต้น แนวทางคือ จัดแข่งขันกีฬา ระยะเวลา 3 วัน คือ ศุกร์ เสาร์ อาทิตย์

(ผอ. กองการศึกษาฯ) พิธีเปิดให้ทางชาวบ้านใช้โครงการของสปสช. เข้าร่วม และแจ้งกำนัน,ผู้ใหญ่บ้านล่วงหน้า 1 เดือนเพื่อซ้อมกีฬานะคะ แนวทางนี้จะนำเข้าเสนอในการประชุมร่วมกับผู้นำชุมชนอีกครั้งค่ะ

นายแทน ไกรรัตน์ เรียนประธานสภาฯ คณะผู้บริหารและสมาชิกสภาฯ ทุกท่านครับ

(สมาชิก อบต.) กระผมนายแทน ไกรรัตน์ สมาชิกสภาองค์การบริหารส่วนตำบลนาสิงห์ หมู่ที่ 3

ขอแจ้งปัญหาที่เกิดขึ้นบ่อยๆ คือ ท่อประปาแตกบ่อย ทำให้มีการหยุดจ่ายน้ำ แล้วพอเปิดจ่ายน้ำ น้ำประปาขุ่นมาก จุดที่แตกบ่อยที่สุดคือหน้าบ้านแม่นก เนื่องจากถนนตรงนั้นแคบ กว้างแค่ 4 เมตร อยากขยายไหล่ทางออกเพื่อให้กว้าง 5 เมตรครับ

นางดวงเดือน สิมมาโคตร เรื่องนี้ได้หารือกับทางกองช่างเรื่องน้ำขุ่นแล้ว ชว่งนี้มีการนำซัมเมอร์ขึ้นไปติดเชื่อม

(รองนายก อบต.) หอถังสูงเพื่อจะให้น้ำเข้าในหมู่บา้นใหลแรงขึ้น จึงมีการปิดน้ำให้เต็มถังเพื่อจะได้ตั้งระดับลูกลอยควบคุมน้ำใด้ พอเปิดน้ำเข้าระบบในช่วงแรกๆ จะเปิดน้ำเบาๆก่อน จึงทำให้น้ำขุ่นค่ะ

นายแทน ไกรรัตน์ สำคัญคืออย่าให้น้ำขาดถังครับ ถ้าน้ำขาดถังแล้วพอปล่อยน้ำอีกครั้ง ตะกอนจะ

(สมาชิก อบต.) ถูกปล่อยมากับน้ำด้วย ทำให้น้ำขุ่นครับ

นางดวงเดือน สิมมาโคตร ส่วนจุดที่ท่อประปาแตกบ่อยนั้น ทางกองช่างเขาจะแก้ไขโดยการตัดท่อให้ต่ำลง

(รองนายก อบต.) เพื่อที่จะไม่ให้โดนรถเหยียบอีกค่ะ จะแก้ไขด่วนแบบนี้ให้ก่อนค่ะ ส่วนการขยายไหล่ทางให้เรามีงบประมาณก่อนค่อยดำเนินการ

นายนิจมนตรี ทุมจันทร์ ขอแจ้งปัญหากับทางคณะผู้บริหารครับ

(รองประธานสภา อบต.) 1. เรื่องที่เดินท่อน้ำเข้าปั้ม มีการปรับปรุงแก้ไขดัดแปลงตลอดแต่ไม่อยู่ในรูปแบบเดิม ผมเห็นว่าการทำอย่างนี้ไม่ถูกต้องครับ จากที่ไปดูมานะครับ

-11-

การไปแก้ปัญหาเพื่อให้ใช้งานได้ แต่ทุกอย่างเปลี่ยนไปหมดทุกที่ เอาท่อเหล็กทิ้ง ใช้เป็นท่อพีวีซีแทน การเดินท่อหน้าปั้มระยะทางไกลไม่ได้ เปรียบเทียบจากการใช้สายยางดูดน้ำ สายสั้นกับสายยาว ความแรงของน้ำจะแตกต่างกันครับ จากที่รู้มาการเดินท่อหน้าปั้มไม่ควรยาวเกิน 3 เมตร อยากให้ทางคณะผู้บริหารและกองช่างพิจารณาด้วยครับ

2. ฝารางระบายน้ำของหมู่ที่ 7 มีการชำรุดเรื่อยๆ มีบางอันที่เปลี่ยนแล้ว และบางอันยังไม่ได้เปลี่ยน อยากให้ดำเนินการเปลี่ยนให้ครบทั้งหมดครับ

3. เรื่องน้ำแร่ธรรมชาติที่สำนักงานทรัพยากรธรรมชาติและสิ่งแวดล้อมได้ส่งมอบให้ทาง อบต.นาสิงห์เราแล้ว แต่เรายังไม่สามารถนำมาบริโภคได้ เนื่องจากยังไม่มีเครื่องหยอดเหรียญ อยากให้ทางคณะบริหารได้พิจารณาดำเนินการ เพื่อให้ประชาชนในพื้นที่ได้ใช้น้ำครับ ขอบคุณครับ

นายประหยัด จะหลาบหลอง กรณีน้ำแร่ธรรมชาติที่มีมานานแล้ว แต่เรายังไม่สามารถใช้ได้ เนื่องจากติดขัดเรื่อง

(นายก อบต.) งบประมาณ หากเราต้องการใช้งบประมาณในการติดตั้งเครื่องหยอดเหรียญนี้ ต้องรอให้ทางสภาฯ พิจารณาจ่ายขาดเงินสะสม (ครั้งที่ 2) ในการประชุมสภาสมัยสามัญ ครั้งที่ 1 ในเดือนกุมภาพันธ์ที่จะถึงนี้ก่อนครับ

นางสาววันเพ็ญ ฉั่นพัฒนาพงศ์ ขอชี้แจงค่ะ เนื่องจากเครื่องหยอดเหรียญเป็นครุภัณฑ์ เมื่อก่อนการซื้อครุภัณฑ์

(ปลัด อบต.) ไม่จำเป็นต้องอยู่ในแผน ไม่ว่าจะใช้ในสำนักงานหรือเพื่อบริการประชาชน

แต่ตอนนี้มีระเบียบออกมาใหม่ว่าหากซื้อครุภัณฑ์เพื่อให้บริการประชาชน ต้องนำเข้าบรรจุแผนก่อนค่อยขออนุมัติจากสภาฯในการโอนงบประมาณหรือจ่ายขาดเงินสะสม แล้วเข้าสู่กระบวนการจัดซื้อจัดจ้างได้ ซึ่งกระบวนการดังกล่าวต้องใช้ระยะเวลานานพอสมควรจึงจะแล้วเสร็จ

นายมีชัย นาเวียง กระผมนายมีชัย นาเวียง ขอเสนอคณะผู้บริหาร 3 เรื่องครับ

(สมาชิกสภา อบต.) 1. ฝาปิดรางระบายน้ำ หมู่ที่ 5 เส้นหน้าโรงเรียนบ้านนาสิงห์ ซึ่งโครงการเพิ่งแล้วเสร็จ ฝาแตกจำนวนประมาณ 20 ฝา ขอให้ดำเนินการแก้ไขด้วยครับ

2. ถนนเส้นถ้ำน้อยน้ำทิพย์ เป็นหลุมบ่อ ซึ่งทาง อบต.นาสิงห์ได้ดำเนินการซ่อมไปแล้วส่วนหนึ่ง แต่ยังไม่หมดครับ

3. อยากจะขอต้นไม้ข้างทางเส้น หมู่ที่ 5 – อบต.นาสิงห์ เพื่อนำไปใช้ประโยชน์ในชุมชน เช่น นำไปใช้ในวัด ขออนุมัติจากที่ประชุมสภาแห่งนี้ด้วยครับ

นางดวงเดือน สิมมาโคตร หากเราอนุมัติให้หมู่ที่ 5 สามารถตัดต้นไม้ไปใช้ประโยชน์ได้ หมู่บ้านที่เหลือก็จะ

(รองนายก อบต.) อยากได้เช่นกัน จะมีปัญหาในการจัดสรรหรือไม่

นางสาววันเพ็ญ ฉั่นพัฒนาพงศ์ ต้นไม้ข้างทางนี้ เกิดขึ้นจากการรณรงค์ปลูกต้นไม้ริมทางสาธารณะ เพื่อความร่มรื่น

(ปลัด อบต.) หากตัดไป มันจะทำให้ถนนโล่งเกินไปและขัดต่อวัตถุประสงค์ในการปลูกต้นไม้ค่ะ

นายจันทร์ศรี คำโคตร ขอสอบถามครับ ในการตัดต้นไม้ริมทางสาธารณะที่กีดขวางการจราจรหรือต้นไม้

(สมาชิกสภา อบต.) ที่อยู่ใกล้สายไฟฟ้ามากๆ เช่น ต้นไม้ตรงหน้าบ้านพ่อมวน ติดมา ตรงโค้งบ้านดอนขาไก่ที่เสียดสีกับสายไฟฟ้า อาจเกิดอันตรายได้ อยู่ในความรับผิดชอบของกองช่างหรือไม่ สามารถออกไปตัดต้นไม้ให้ได้หรือไม่ครับ เพราะคุยกับชาวบ้านเจ้าของที่ดินแล้ว เขาอยากให้ตัดครับ

-12-

นายประหยัด จะหลาบหลอง ครับ ทุกเรื่องที่ทางสมาชิกสภาฯ ทุกท่านได้แจ้งมาในวันนี้ ทางผมและคณะ

(นายก อบต.) ผู้บริหารพร้อมด้วยกองช่างจะนำมาพิจารณาเพื่อแก้ไขต่อไปครับ

ประธาน ไม่ทราบว่ามีสมาชิกในที่ประชุมจะเสนอหรือสอบถามเรื่องอื่นๆ เพิ่มเติมอีกหรือไม่

ที่ประชุม ไม่มี

ประธาน เมื่อไม่มีสมาชิกท่านใด เสนอเรื่องอื่นๆ เพิ่มเติมอีก จึงได้กล่าวปิดประชุม

**ปิดประชุมเวลา 14.40 น.**

(ลงชื่อ) ผู้บันทึกรายงานการประชุม

(นายกฤษณะ ไกรรัตน์)

เลขานุการสภาองค์การบริหารส่วนตำบลนาสิงห์

(ลงชื่อ) ประธานกรรมการตรวจสอบรายงานการประชุม

( นายมีชัย นาเวียง )

(ลงชื่อ) กรรมการตรวจสอบรายงานการประชุม

( นายแทน ไกรรัตน์ )

(ลงชื่อ) กรรมการและเลขานุการตรวจสอบรายงานการประชุม

( นายจิตรกร จันสี )

⏹การรับรองรายงานการประชุม

.........................................................................................................................................................................

.........................................................................................................................................................................

(ลงชื่อ)

( นายเดช ติดมา )

ประธานสภาองค์การบริหารส่วนตำบลนาสิงห์